ATP Sankt Peterburg
ATP Sankt Peterburg (ruski: Открытый Санкт-Петербург) profesionalni je muški teniski turnir iz kategorije ATP 250 (pobjednik dobija 250 bodova na ATP-ovoj rang-listi). Od 1995. do 2013. igrao se naizmjenično na tepihu i tvrdoj podlozi u Peterburškom sportsko-koncertnom kompleksu. Turnir je 2014. prebačen u Tel Aviv, ali je već 2015. vraćen u Sankt Peterburg, ovog puta u Sibur Arenu. Thomas Johansson, Marat Safin i Andy Murray jedini su igrači koji su ovaj turnir osvajali više od jednog puta. Osim Safina, od ruskih tenisera do titule su došli još Jevgenij Kafeljnikov, Mihail Južni, Danil Medvedev i Andrej Rubljov.